Лукі (Жлобінскі раён)

**Лу́кі** — вёска ў Беларусі. Уваходзіць у склад Луцкага сельсавету Жлобінскага раёну Гомельскай вобласьці. Насельніцтва 281 чал. (2004). Знаходзіцца за 13 км на поўнач ад места і чыгуначнай станцыі Жлобін, 96 км ад Гомелю. На захадзе мэліярацыйныя каналы і рака Беліца (прыток ракі Добасна).

Пляніроўка складаецца з прастакутнай, працяглай, мэрыдыянальнай вуліцы, забудаванай двухбакова драўлянымі сядзібамі. У вёсцы ў нанава збудаваных камяніцах разьмясьціліся перасяленцы з забруджаных радыяцыяй у выніку катастрофы на Чарнобыльскай АЭС тэрыторыяў, пераважна зь вёскі Радамля Нараўлянскага раёну.

## Гісторыя
Паводле пісьмовых крыніц вядомая з XVI стагодзьдзеа як вёска ў Рэчыцкім павеце Менскага ваяводзтва Вялікага Княства Літоўскага. Пасьля першага падзелу Рэчы Паспалітай (1772) у складзе Расейскай імпэрыі. З 1792 годзе дзейнічала Георгіеўская царква. У 1876 годзе адкрыта народная вучэльня (у 1889 годзе 44 вучні). У 1880 годзе хлебазапасная крама. Цэнтар Луцкай воласьці (да 9 траўня 1923 году), у склад якой у 1890 годзе ўваходзілі 56 населеных пунктаў (1579 двароў), у 1912 годзе — 32 населеныя пункты. Паводле перапісу 1897 году знаходзіліся царква, 4 ветракі, піцейны дом, крупадрабільня. У 1909 годзе 2374 дзесяціны зямлі. Пры школе працавала бібліятэка. Дзейнічала паштовае аддзяленьне.

У выніку землеўпарадкаваньня ў 1924 годзе на землях вёскі Лукі былі створаныя пасёлкі Чырвоны Рог, Новыя Лукі, Зьвязда, Новае Жыцьцё, Лісіцын Лог, Надзежда, Леніна і хутар Лагута, якія цяпер, акрамя пасёлка Новыя Лукі, не існуюць. З 20 жніўня 1924 году да 24 лістапада 1983 году цэнтар Луцкага сельсавету Жлобінскага раёну Бабруйскай (да 26 ліпеня 1930 году) акругі, з 20 лютага 1938 году Гомельскай вобласьці. У 1929 годзе арганізаваны калгасы імя П. Л. Войкава і «Рэкта», працавалі торфаздабыўная талака (з 1927 году), 2 кузьні. У часе Вялікай Айчыннай вайны акупанты стварылі ў вёсцы свой апорны пункт, разгромлены партызанамі ў жніўні 1943 году. Карнікі спалілі 56 двароў і забілі 5 жыхароў. У баях за вёску і навакольлі ў 1944 годзе загінулі 217 савецкіх салдатаў (пахаваныя ў брацкай магіле ў цэнтры вёскі). 94 жыхары загінулі на фронце. У 1966 годзе да вёскі далучаны пасёлкі Лукі і Чырвоны Рог. Цэнтар дапаможнай гаспадаркі раённага вытворчага аб’яднаньня «Сельгасхімія». Працуюць сярэдняя школа з музэем, клуб, дзіцячыя ясьлі-сад, аддзяленьне сувязі, крама, школа-сад.

## Насельніцтва


ImageSize = width:auto height:150 barincrement:27
PlotArea = left:50 bottom:20 top:10 right:20
TimeAxis = orientation:vertical
AlignBars = late
Colors =
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.0,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period = from:0 till:1600
ScaleMajor = unit:year increment:200 start:0 gridcolor:linegrey
ScaleMinor = unit:year increment:200 start:0 gridcolor:linegrey2
PlotData =
  color:cobar width:15
  bar:1880 from:0 till:716 
  bar:1897 from:0 till:1447
  bar:1909 from:0 till:1540
  bar:1959 from:0 till:615 
  bar:2004 from:0 till:281 
TextData=
  fontsize:10px pos:(20,195)
  text:


* **[[XIX стагодзьдзе]]**: 1880 — 117 двароў, 716 жыхароў; 1897 — 187 двароў, 1447 жыхароў (паводле перапісу)
* **[[XX стагодзьдзе]]**: 1909 — 220 двароў, 1540 жыхароў; 1925 — 275 двароў; 1959 — 615 жыхароў  (паводле перапісу)
* **[[XXI стагодзьдзе]]**: 2004 — 142 гаспадаркі, 281 жыхар

## Крыніцы

## Літаратура
* 

Катэгорыя:Луцкі сельсавет (Жлобінскі раён)
Катэгорыя:Населеныя пункты Жлобінскага раёну